เกาะในมหาสมุทรแอตแลนติกนอกชายฝั่งแคนาดา

**มีเกอลง** (ฝรั่งเศส: *Île Miquelon*) หรือที่รู้จักในชื่อ ***กร็องด์มีเกอลง*** (ฝรั่งเศส: *Grande Miquelon*) เป็นหนึ่งในหมู่เกาะของกลุ่มเกาะแซ็งปีแยร์และมีเกอลง ซึ่งเป็นอาณานิคมโพ้นทะเลของประเทศฝรั่งเศสที่ตั้งอยู่ในมหาสมุทรแอตแลนติก ห่างจากเกาะนิวฟันด์แลนด์ 22 กม. (14 ไมล์) ทั้งนี้ มีเกอลงตั้งอยู่ระหว่างเกาะเลอกัปทางทิศเหนือ และเกาะล็องกลาด (เรียกอีกอย่างว่า*เปอติตมีเกอลง*) ทางทิศใต้

ภูมินามวิทยา
------------

ชื่อมีเกอลงได้รับการอ้างว่าแผลงมาจากชื่อเล่นของชื่อ "มิเกล" (*Mikel*) ในภาษาบาสก์ ใน ค.ศ. 1579 ชื่อ *มีเกอตง* และ *มีแกล* ได้ปรากฏขึ้นเป็นครั้งแรกตามการระบุโดยนักบินทางทะเลที่ชื่อมาร์แต็ง เดอ โอยาร์ซาบาล ซึ่งเป็นชาวบาสก์เชื้อสายฝรั่งเศส โดยชื่อนี้ค่อย ๆ วิวัฒนาการขึ้นเมื่อเวลาผ่านไปเป็น *มีกลง* และในที่สุดเป็น *มีเกอลง* (*มิเกลูเน* ในภาษาบาสก์)

ภูมิศาสตร์
----------

แนวชายฝั่งของมิเกอลงมีทั้งหาดทรายและกรวดจำนวนมากที่ล้อมรอบลากูน เช่นเดียวกับหน้าผาหินสูงตระหง่านถึง 25 ม. (82 ฟุต) บนชายฝั่งตะวันออก ในทางธรณีวิทยาของมันประกอบด้วยหินภูเขาไฟยุคหลังยุคออร์โดวิเชียนที่เปลี่ยนรูปเล็กน้อย ส่วนใหญ่เป็นหินไรโอไลต์ที่มีหินกรวดเหลี่ยม, หินแอนดีไซต์ และหินบะซอลต์ ส่วนทางตอนใต้ของเกาะมีเกอลงคือกร็องบาราชัว ที่เป็นลากูนขนาดใหญ่ซึ่งเป็นที่อยู่อาศัยของแมวน้ำและความหลากหลายทางชีวภาพอื่น ๆ ตลอดจนเกาะมีเกอลงยังเป็นจุดหมายปลายทางที่รู้จักกันดีสำหรับการดูนกเช่นกัน

เกาะมีเกอลงเชื่อมต่อกับเกาะเลอกัปด้วยสันดอนเชื่อมเกาะยาว 3 กม. (1.9 ไมล์) และกว้างน้อยกว่า 100 ม. (330 ฟุต) ส่วนเกาะมีเกอลงทางใต้เชื่อมต่อกับเกาะล็องกลาดด้วยคอคอดที่ก่อตัวขึ้นในคริสต์ศตวรรษที่ 18 ซึ่งมีความยาว 12 กม. (7.5 ไมล์) และกว้าง 6 ถึง 100 ม. (20 ถึง 328 ฟุต)

ขณะที่เกาะแซ็งปีแยร์อยู่ตรงข้ามช่องแคบที่อันตรายและมีหมอกยาว 6 กม. (3.7 ไมล์) ซึ่งชาวประมงเรียกว่า "ปากนรก" (ฝรั่งเศส: *La Gueule de L'Enfer*) ซึ่งเป็นที่ตั้งของซากเรืออับปางกว่า 600 ลำ

ภูมิอากาศ
---------

สภาพภูมิอากาศเป็นแบบฉบับของมหาสมุทรแอตแลนติกเหนือและกระแสน้ำแลบราดอร์โดยมีพายุและลมแรงกว่า 60 กม./ชม. (37 ไมล์/ชม.) บ่อยครั้งเป็นเวลาเกือบหกเดือนของปี ส่วนฤดูร้อนมีอากาศเย็นและมีหมอกหนา อุณหภูมิเฉลี่ยทั้งปีอยู่ที่ 5.5 องศาเซลเซียส (41.9 องศาฟาเรนไฮต์)

ประชากร
-------

เกาะมีเกอลงประกอบด้วยเทศบาลมีเกอลง-ล็องกลาด ซึ่งมีประชากร 626 คนใน ค.ศ. 2012 ส่วนท่าอากาศยานมีเกอลงให้บริการประชาชนด้วยเครื่องบินเทอร์โบหรือเครื่องบินไอพ่นขนาดเล็ก ผู้อยู่อาศัยส่วนใหญ่อาศัยอยู่ในเมืองที่เรียกว่ามีเกอลง ซึ่งตั้งอยู่ทางตอนเหนือของเกาะใกล้กับเกาะเลอกัป ผู้อยู่อาศัยรู้จักกันในฐานะชาวมีเกอลง และเป็นพลเมืองของฝรั่งเศส

ระเบียงภาพ
----------

* ชายทะเลมีเกอลงชายทะเลมีเกอลง
* ชายฝั่งทางเหนือของเกาะมีเกอลง ใกล้กับเกาะเลอกัปชายฝั่งทางเหนือของเกาะมีเกอลง ใกล้กับเกาะเลอกัป
* หมู่บ้านมีเกอลงที่มองจากทิศตะวันตกหมู่บ้านมีเกอลงที่มองจากทิศตะวันตก
* บ้านในหมู่บ้านบ้านในหมู่บ้าน
* หลักไมล์สู่มีเกอลงหลักไมล์สู่มีเกอลง
* ท่าเรือมีเกอลงท่าเรือมีเกอลง
* อนุสรณ์สถานอคาเดียอนุสรณ์สถานอคาเดีย

อ้างอิง
-------

1. 1 2 3  Bird, Eric. *Encyclopedia of the World's Coastal Landforms* (ภาษาอังกฤษ). Springer Science & Business Media. pp. 163–165. ISBN 9781402086380. สืบค้นเมื่อ 16 November 2016.
2. 1 2 3
3. ↑  "1579 – Voyages Avantureux, Martin de Hoyarçabal". *Grand Colombier*. สืบค้นเมื่อ 16 November 2016.
4. ↑  *Les Français peints par eux-mêmes: encyclopédie morale du dix-neuvième siècle* (ภาษาฝรั่งเศส). L. Curmer. 1840. p. 640. สืบค้นเมื่อ 16 November 2016.
5. ↑  Edward, David A. O.; Lane, Robert (2013). *Edward and Lane on European Union Law* (ภาษาอังกฤษ). Edward Elgar Publishing. p. 81. ISBN 9780857931054. สืบค้นเมื่อ 16 November 2016.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**มีเกอลง**

* เว็บไซต์ทางการ

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต (ผ่าน VIAF)

 |
| อื่น ๆ | 
* National Archives (US)

 |